Komission asetus (EY) N:o 2561/1999, annettu 3 päivänä joulukuuta 1999, herneiden kaupan pitämistä koskevista vaatimuksista



Virallinen lehti nro L 310 , 04/12/1999 s. 0007 - 0010



KOMISSION ASETUS (EY) N:o 2561/1999, annettu 3 päivänä joulukuuta 1999, herneiden kaupan pitämistä koskevista vaatimuksista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 2 artiklan 2 kohdan, sekä katsoo seuraavaa: 1) Herneet mainitaan asetuksen (EY) N:o 2200/96 liitteessä I lueteltujen niiden tuotteiden joukossa, joille on vahvistettava vaatimukset. Asetuksen N:o 23 liitteen I B tiettyjen tuotteiden yhteisten laatuvaatimusten vahvistamisesta annettua komission asetusta N:o 58(3), sellaisena kuin se on viimeksi muutettuna asetuksella (EY) N:o 888/97(4), on muutettu useita kertoja, eikä se ole enää oikeudellisesti selkeä. 2) Tämän vuoksi on aiheellista muotoilla mainitut säännöt uudestaan ja kumota asetuksen N:o 58 liite I/3. Yhdistyneiden Kansakuntien Euroopan talouskomission helposti pilaantuvien tuotteiden laatuvaatimusten asettamista ja laadun kehittämistä käsittelevän työryhmän herneille suosittelemat vaatimukset olisi maailmankaupan avoimuuden vuoksi otettava tästä syystä huomioon. 3) Näiden vaatimusten tarkoituksena on poistaa markkinoilta laadultaan epätyydyttävät tuotteet, ohjata tuotantoa kuluttajien vaatimuksia tyydyttäväksi sekä helpottaa kauppasuhteita terveen kilpailun pohjalta ja auttaa näin parantamaan tuotannon kannattavuutta. 4) Näitä vaatimuksia sovelletaan kaikissa kaupan pitämisen vaiheissa. Tuotteiden pitkät kuljetusmatkat, pitkähkö varastointi ja käsittely saattavat aiheuttaa joitakin näiden tuotteiden biologisesta kehityksestä tai niiden pilaantumisalttiudesta johtuvia muutoksia. On syytä ottaa huomioon nämä muutokset sovellettaessa vaatimuksia lähettämisvaihetta seuraavissa kaupan pitämisen vaiheissa. 5) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Liitteessä vahvistetaan CN-koodiin 0708 10 kuuluvien herneiden kaupan pitämistä koskevat vaatimukset. Näitä vaatimuksia sovelletaan kaikissa kaupan pitämisen vaiheissa asetuksessa (EY) N:o 2200/96 säädetyin edellytyksin. Lähettämistä seuraavissa vaiheissa tuotteissa voi kuitankin esiintyä vaatimusten määräyksiin nähden vähäistä tuoreuden ja täyden nestejännityksen vähenemistä sekä niiden kehityksestä ja pilaantumisalttiudesta johtuvia vähäisiä muutoksia. 2 artikla Poistetaan asetuksen N:o 58 liite I/3. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan sen voimaantulokuukautta seuraavan kolmannen kuukauden ensimmäisestä päivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä joulukuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 1. (2) EYVL L 160, 26.6.1999, s. 80. (3) EYVL 56, 7.7.1962, s. 1606/62. (4) EYVL L 126, 17.5.1997, s. 11. LIITE HERNEITÄ KOSKEVAT VAATIMUKSET I. TUOTTEEN MÄÄRITELMÄ Nämä vaatimukset koskevat Pisum sativum L. -lajin lajikkeiden silvittäviä herneitä ja Pisum sativum L. var. macrocarpon -lajin lajikkeiden palkoineen syötäviksi tarkoitettuja taittohemeitä tai palkoineen syötäviä herneitä sekä Pisum sativum L. var. saccharatum -lajin lajikkeiden sokeriherneitä, jotka on tarkoitettu toimitettaviksi kuluttajille tuoreina, teolliseen jalostukseen tarkoitettuja herneitä lukuun ottamatta. II. LAATUA KOSKEVAT MÄÄRÄYKSET Vaatimusten tarkoituksena on määritellä herneiden laatu kauppakunnostuksen ja pakkaamisen jälkeen. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat i) palkojen on kaikissa luokissa oltava: - eheitä, - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - puhtaita, lähes vailla näkyviä vieraita aineita (kukkien jäänteet mukaan luettuina), - vailla kovia säikeitä tai kalvoja, kun on kyse palkoineen syötävistä herneistä, - lähes vailla tuholaisia, - lähes vailla tuholaisten aiheuttamia vioittumia, - aina epätavallista pintakosteutta, - vailla vierasta hajua ja/tai makua; ii) herneiden on kaikissa luokissa oltava: - tuoreita, - terveitä eli vailla tuholaisten tai tautien aiheuttamia vioittumia, - normaalisti kehittyneitä. Herneiden kehitysasteen ja kunnon on oltava sellainen, että ne: - kestävät kuljetuksenja käsittelyn, - saapuvat tyydyttävässä kunnossa määräpaikkaan. B. Laatuluokitus Herneet luokitellaan kahteen jäljempänä määriteltävään laatuluokkaan: i) I luokka Tähän luokkaan luokiteltujen herneiden on oltava hyvälaatuisia. Palkojen on oltava: - muodoltaan, kehitykseltään ja väriltään lajikkeelle tyypillisiä, - kannallisia, - vailla rakeiden aiheuttamia vaurioita, - tuoreita ja täydessä nestejännityksessä, - vailla lämmön aiheuttamia vioittumia. Palkoineen syötäviksi tarkoitettujen herneiden paloissa saa olla: - erittäin vähäisiä pintavikoja, vioittumia ja vaurioita, - erittäin vähäisiä muotovikoja, - erittäin vähäisiä värivikoja. Silvittävien herneiden: palkojen on oltava: - täysiä, ja niiden on sisällettävä vähintään viisi hernettä, herneiden on oltava: - hyvin muodostuneita, - pehmeitä, - meheviä ja riittävän kiinteitä eli puristettaessa kahden sormen välissä herneiden on litistyttävä halkeamatta, - vähintään puolet täysikokoisesta herneestä, mutta ei kuitenkaan täysikokoisia, - väriltään lajikkeelle tyypillisiä, - vailla jauhomaisuutta, - vioittumattomia. Jos palkoineen syötäviksi tarkoitetuissa herneissä on herneitä, niiden on oltava pieniä ja vain vähän kehittyneitä. ii) II luokka Tähän luokkaan kuuluvat herneet, joita ei voida luokitella ylempiin luokkiin, mutta jotka täyttävät edellä määritellyt vähimmäisvaatimukset. Silvittävät herneet saavat olla kypsempiä kuin I luokassa. Niissä voi olla seuraavanlaisia virheitä, jos niiden laatuun, säilyvyyteen ja ulkonäköön liittyvät olennaiset ominaispiirteet säilyvät muuttumattomina: Palkoineen syötäviksi tarkoitettujen herneiden paloissa saa olla: - vähäisiä pintavikoja, vioittumia ja vaurioita, - vähäisiä muotovikoja, myös herneiden muodostumisesta johtuvia, - vähäisiä värivikoja, - vähäisiä tuholaisten aiheuttamia etenemättömiä pintavikoja, - vähäistä kuivumista, ei kuitenkaan nahistuneita ja haalistuneita palkoja. Silvittävien herneiden paloissa saa olla: - vähäisiä värivikoja, - vähäisiä vaurioita, jotka eivät etene eivätkä vaikuta herneisiin, - hiukan tuoreuden vähenemistä, ei kuitenkaan nahistuneita palkoja. Paloissa on oltava vähintään kolme hernettä. Herneet saavat olla: - epätäydellisemmin muodostuneita, - hieman vähemmän värittyneitä, - hieman kovempia, - hieman vaurioituneita. Herneet eivät saa olla ylikypsiä. III. KOKOLAJITTELUA KOSKEVAT MÄÄRÄYKSET Herneitä ei tarvitse lajitella koon mukaan. IV. SALLITTUJA POIKKEAMIA KOSKEVAT MÄÄRÄYKSET Jokaisessa pakkauksessa sallitaan laatupoikkeamien rajoissa tuotteita, jotka eivät ole määrätyn laatuluokan vaatimusten mukaisia. i) I luokka Kymmenen prosenttia painosta herneitä, jotka eivät vastaa tämän luokan vaatimuksia, mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) II luokka Kymmenen prosenttia painosta herneitä, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää, kehittyviä tauteja, tai jotka ovat muuten pilaantuneet kulutukseen kelpaamattomiksi. V. KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen sisällön on oltava tasalaatuinen ja sisällettävä ainoastaan samaa alkuperää, lajiketta ja laatuluokkaa olevia herneitä. Pakkauksesta näkyvän sisällön osan on edustettava koko sisältöä. B. Pakkaaminen Herneet on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista tai sisäistä pilaantumista. Kaupan merkinnöillä varustettujen materiaalien, erityisesti papereiden tai tarraetikettien, käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita aineita. VI. MERKITSEMISTÄ KOSKEVAT MÄÄRÄYKSET Kussakin pakkauksessa on oltava merkittynä sen yhdelle puolelle selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät - Pakkaaja ja/tai lähettäjä: nimi ja osoite tai virallisesti annettu tai hyväksytty tunnus. Jos käytetään tunnusta, merkintä "pakkaaja" ja/tai "lähettäjä" (tai vastaavat lyhenteet) on kuitenkin merkittävä kyseisen tunnuksen läheisyyteen. B. Tuote - "Silvittäviä herneitä", "taittoherneitä", "sokeriherneitä" tai "palkoineen syötäviä herneitä", jos sisältö ei ole näkyvissä. C. Tuotteen alkuperä - Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - Luokka. E. Virallinen tarkastusmerkintä (vapaaehtoinen)